LÄHI-ITÄ AIKAJANALLA Amir Tsarfati ja Jonathan Hessen.
Shalom ja tervetuloa Lähi-itä aikajanalla -ohjelman pariin!
Olen Jonathan Hessen. Kanssani studiossa on Amir Tsarfati.
Meillä on paljon keskusteltavaa kuluneesta huhtikuusta.
Kuuta on vielä jäljellä.
Aloitatko rukouksella? Mennään sitten aiheisiin.
Isä, kiitämme Sinua paljon siitä, kuka Sinä olet.
Kiitämme Sanasta, jonka olet jättänyt meille, -
jotta voimme ymmärtää, kuka Sinä olet ja mitkä ovat suunnitelmasi.
Et jättänyt meitä orvoiksi.
Et myöskään jättänyt meitä pimeään.
Me tiedämme suunnitelmasi ja tulevaisuuden vain sen ansiosta, -
että olet sen meille ilmoittanut Sanassasi.
Kun tänään tarkastelemme maailman tapahtumia ja Sanaasi, -
rukoilemme, että Sinä autat meitä Pyhän Hengen kautta -
ymmärtämään aikakausia ja määrähetkiä, joissa elämme.
Haluamme paitsi tehdä havaintoja -
pystyä myös viestimään aikakausien ja määrähetkien kiireellisyydestä, -
jotta ihmiset löytävät toivon ja uskon Sinussa.
Tätä rukoilemme Jeesuksen nimessä, aamen. - Aamen ja aamen.
Pohdiskelin aiemmin tässä kuussa Herran Sanaa.
Aloin lukea Raamattua alusta.
Päätin käydä uudestaan koko Raamatun läpi.
Aloitin 1. Mooseksen kirjan, 'Bereshitin', ensimmäisestä luvusta.
Eräs kohta alkoi puhutella minua hyvin voimakkaasti.
Keskustelimme tästä aiemmin -
ja päätimme käsitellä sitä.
Käydään se lyhyesti läpi.
Pyydän katsojia lukemaan kanssamme 1. Mooseksen kirjasta -
luvun 1 alkujakeet.
Luen hepreaksi. Lue sinä sitten englanniksi.
"Bereshit bara Elohim et hashamaim ve et ha'arets.
Ve ha'arets hajta tohu ve bohu ve hoshech al-pnei tehom.
Veruach Elohim merafechet al-pene hamaim.
Vajomar Elohim "Jehi or" vaihi or.
Vajar Elohim et ha'or ki tov -
vajabdil Elohim ben ha'or uben hahoshech.
Vajikra Elohim la'or jom ve la hoshech kara laila.
Vahi erev vahi boker jom echad."
"Alussa loi Jumala taivaan ja maan.
Ja maa oli autio ja tyhjä, ja pimeys oli syvyyden päällä, -
ja Jumalan Henki liikkui vetten päällä.
Ja Jumala sanoi: 'Tulkoon valkeus'. Ja valkeus tuli.
Ja Jumala näki, että valkeus oli hyvä; -
ja Jumala erotti valkeuden pimeydestä.
Ja Jumala kutsui valkeuden päiväksi, ja pimeyden hän kutsui yöksi.
Ja tuli ehtoo, ja tuli aamu, ensimmäinen päivä."
Halusin lukea sen hepreaksi syystä.
Me luemme Raamattua hepreaksi.
Meidän on helpompi ymmärtää sitä ja olla yhteydessä Jumalaan sitä kautta.
Katkelman viimeinen virke on mielenkiintoinen.
"Vaihi boker vaihi erev..."
"Vaihi erev vaihi boker jom echad."
"Ja tuli ehtoo, ja tuli aamu".
Se luokiteltiin ensimmäiseksi päiväksi.
Mitä se tarkoittaa? Jumala antoi meille mittarit, -
joilla määritellä aikaa -
todellisuudessa, joka ei koske Häntä.
Mitä voit sanoa siitä?
Se on hieno asia Jumalasta.
Jumala on ajan ulkopuolella.
Massa, muoto, paikka ja aika eivät ole Häntä varten.
Jumala on kaikkialla ja kaikessa.
Hän ei tarvitse aikaa. Mutta me ihmiset tarvitsemme sitä.
Niinpä Hän loi sen.
Myöhemmin Hän antoi Israelin kansalle juhla-aikoja, -
jotta kansa voi juhlia ja muistella tiettyjä tapahtumia vuoden aikana.
Jumala tahtoo meidän ymmärtävän aikakausia ja määrähetkiä, -
koska niin me käsittelemme asioita.
Edeltätietämyksessään Hän jo tietää, kuka ottaa Hänet vastaan -
ja kuka torjuu Hänet.
Mutta me emme tiedä. Siksi meidät on kutsuttu -
julistamaan evankeliumia kaikille kaikkina aikoina.
Mutta Hän edeltätietämyksessään tietää jo kaiken.
Elämän kirja on jo olemassa.
Aivan. Jumalaa ei rajoita aika.
Hän on kaikki kaikkialla, Kaikkivaltias.
Ja sen vuoksi on mahdotonta yrittää verrata Jumalaa -
mihinkään luotuun, mikä on ajassa, tilassa tai materiassa, -
sillä se ei ole Jumalamme. Jumalamme on paljon suurempi.
Mehän olisimme tietämättömiä.
Emme kykenisi ymmärtämään aikajanaa, -
ellei taivaallinen Isämme olisi meille sitä luonut.
On ihmeellistä, miten Hän pitää meistä huolen kaikessa, mitä teemme.
Hän valmistelee meitä, niin että voimme tehdä ajasta havaintoja -
Hänen Sanaansa ja tahtoaan vasten.
Huhtikuussa oli paljon tapahtumia, -
jotka ovat merkittäviä keskustelullemme.
Ensimmäinen, josta tahtoisin meidän keskustelevan, -
on Israelin 73. itsenäisyyspäivä. Se on juhlapäivä.
Sitä vietetään vuosittain ijar-kuun 5. päivänä.
Tänä vuonna se osui lauantaille, joten sitä aikaistettiin kaksi päivää.
Tänä vuonna se oli 14. huhtikuuta.
Monet kysyivät, miksi se on yhtäkkiä kuukauden etuajassa.
Se ei ole kuukauden etuajassa. Kalenteri on väärä.
Emme käytä gregoriaanista kalenteria, jossa itsenäisyyspäivä on 14.5.
Myös heprealainen päivä hämää ihmisiä.
Meidän päivämme alkaa illalla.
Luimme siitä juuri. Ensimmäinen päivä oli ilta ja aamu, ei aamu ja ilta.
Siten uusi päivä alkaa illalla.
Meillä kalenteri on kuukalenteri. Siinä vuodessa on vain 360 päivää.
Gregoriaaninen kalenteri on aurinkokalenteri. Siinä on 365 päivää.
Muutaman vuoden välein täytyy lisätä kuukausi, -
jotta pysymme muiden perässä.
Me noudatamme heprealaista kalenteria.
Se on Raamatun kalenteri. Se voi hämätä muualla asuvia.
Itsenäisyyspäivä on tarkalleen sinä päivänä.
Se on hämmentävää meistä israelilaisistakin.
Mekin käytämme yleisesti gregoriaanista kalenteria.
Heprealainen kalenteri on raamatullinen.
Lisäksi sillä on instituution antama auktoriteetti.
Israelin valtio noudattaa sekä gregoriaanista että heprealaista.
Kun siis luemme vaikka sanomalehtiä, -
näemme molemmat päivämäärät. Meidän on helpompaa pysyä perillä.
Mutta mennäänpä toiseen kohtaan, joka esiintyy Malakian kirjassa.
Miten se sanotaan englannissa? - Malakia.
Kohta on Mal. 3:6.
Siinä sanotaan seuraavaa: -
"Ki ani Adonai, lo shaniti.
Ve atem bnei Jakov lo kelitem. Lemime abotekem".
Malakian kirjan luku 3 -
ja se jae ovat mahtavia.
"Sillä minä, Herra, en muutu, -
ettekä te, Jaakobin lapset, herkeä [tuhoudu]".
Se on hieno juttu. Jumala sanoo: "Mitä ikinä tapahtuukin -
ja mikä ikinä historia minun ja kansani välillä on, -
niin kauan kuin olen sama Jumala, ja minä en muutu, Israel ei tuhoudu."
Se on lupaus.
Se on lupaus, jota muistelemme joka vuosi.
Itsenäisyyspäivä ei ole vain päivä, jolloin heilutetaan lippuja.
Se on päivä, jona muistellaan sitä, että olemme täällä syystä, -
ja syy on se, että Jumala on uskollinen lupauksilleen -
ja Hän ei voi muuttua eikä muutu.
Huomasin tässä jotain. Haluan kuulla mielipiteesi.
Tässä sanotaan: "Jaakobin lapset", ei "Israelin lapset".
Jaakob sai nimen "Israel" painittuaan Jumalan kanssa.
"Isra" merkitsee: "taistella". "Jumalan kanssa", "El".
Miksi Hän sanoo niin?
Koska se on lupaus isillemme.
Täytyy muistaa myös, että kun Hän toi Israelin kansan Israelin maahan, -
Hän sanoi: "En tee tätä sen takia, että olisitte hyviä."
"Annan teille tämän maan -
ja käsken teidän karkottaa maassa nyt asuvat kansat, -
koska he ovat pahoja ja annoin lupauksen isillenne."
Jumala on Jumala, joka pitää lupauksensa.
Niiden, jotka uskovat seurakunnan korvanneen Israelin, -
on hyvin vaikea käsitellä sitä.
Pitkään, kun Israel oli poissa maastamme lähes 2 000 vuotta, -
ne kristityt, jotka uskoivat Jumalan hylänneen Israelin, juhlivat.
He ajattelivat: "Israel ei asu maassaan."
Mutta yhtäkkiä olimme taas maassamme.
Yhtäkkiä 14. toukokuuta 1948 Israelin maassa on taas Israelin valtio.
Jumala sanoo: "Minä olen edelleen sama Jumala."
"Minä en voi muuttua."
"Siksi te ette tuhoudu, Jaakobin lapset."
Ihmeellistä on se, että on olemassa Jaakobin lapset ja Jumalan kansa.
Uskon, että näillä kahdella on selvä ero.
Kummallakin on Raamatussa ainutlaatuinen piirre.
Toinen on Jumalan kansa, ja se on Israelin huone.
Toinen ryhmä on Jumalan lapset, ne, jotka ovat vastaanottaneet Jeesuksen.
Molemmilla on omat lupauksensa.
Molemmat ovat samassa viinitarhassa.
Toinen on istutettu entisaikain lupauksista.
Toinen on otettu lapseksi samaan viinitarhaan.
Kummallakin on ainutlaatuinen piirre, jonka Jumala on määritellyt Sanassa.
Se jako on Israelissa. Elleivät he tule pelastavaan Messiaan tuntemukseen,-
he eivät koe Jumalan lupausten täyteyttä.
Siksi Room. 11:ssä sanotaan, että kaikki Israel pelastuu.
Israelia on kohdannut osaksi paatumus, -
kunnes pakanain täysi luku on tullut sisälle, -
ja sitten kaikki Israel on pelastuva.
Ei siis ole muuta tietä kuin ottaa Jeshua Herraksi ja Vapahtajaksi.
Ikävä kyllä Israelin pitää kokea kovia aikoja, ennen kuin se tapahtuu.
Mennään seuraavaan raamatunkohtaan.
Jer. 31:30―36.
Alun perin ajattelimme lukea vain jakeet 35―36, -
mutta sitten totesimme, että uusi liitto on niin merkittävä.
Uusi testamentti. - Niin. Uusi testamentti, uusi perustus.
Pyydän kaikkia lukemaan katkelman kanssamme.
Jer. 31:30.
"Hine jamim baim neum Adonai vekarati et bet Jisrael -
va et bet Jehuda brit hadasha". Se tarkoittaa Uutta testamenttia.
"Lo kabbrit asher karati et avotam bajom hecheziki -
bejadam lehotsiam me'erets Misraim -
asher hema heferu et-briti veanochi bealoti bam, neum Adonai.
Ki zot habrit hadasha asher akrot et bet Jisrael -
ahra jamim hahem neum Adonai -
natati et torati bekirbam ve al libam aktavena.
Vehaiti lahem le'Elohim vehemma ihiu li le'am.
Ve lo jilmadu od ish et-rehu -
ve ish et-echiv, le'emor du et-Adonai -
ki kulam jedu oti lemiktenam ve ad gedolam neum Adonai.
Ki eslach le'onam ulechatatam lo ezkar'od.
Ko amar Adonai noten shemesh le'or, jomam chukot jareach -
vekokabim le'or laila, -
roga hajam vajehemu galla, Adonai Tsevaot shemo.
Im jamushu hachukim ha'ele milfanai naum Adonai
gam zera Jisrael jishbetu amihejot goi -
lifnei kol hajamim -
ko amar Adonai im jimdu shamaim milma'ala -
vajechakru mosdei erets lemata -
gam ani em'as bekol zera Jisrael -
al-kol asher asu neum Adonai." Amen.
Silloin kun vielä etsin Messiasta, -
ajattelin, että Uusi testamentti on kristillinen kirja kristityille -
ja Vanha testamentti juutalainen kirja juutalaisille.
Kun minulle kerrottiin evankeliumia, sanottiin, että Uusi testamentti -
on luvattu Vanhassa testamentissa juutalaisille.
He näyttivät minulle Jer. 31:n. Luen sen nyt.
"Katso, päivät tulevat, sanoo Herra, -
jolloin minä teen Israelin heimon ja Juudan heimon kanssa uuden liiton; -
en sellaista liittoa kuin se, jonka minä tein heidän isäinsä kanssa silloin, -
kun minä tartuin heidän käteensä ja vein heidät pois Egyptin maasta, -
ja jonka liittoni he ovat rikkoneet, -
vaikka minä olin ottanut heidät omikseni, sanoo Herra.
Vaan tämä on se liitto, jonka minä teen Israelin heimon kanssa -
niiden päivien tultua, sanoo Herra: -
Minä panen lakini heidän sisimpäänsä ja kirjoitan sen heidän sydämiinsä; -
ja niin minä olen heidän Jumalansa, ja he ovat minun kansani.
Silloin ei enää toinen opeta toistansa eikä veli veljeänsä sanoen: -
'Tuntekaa Herra'. Sillä he kaikki tuntevat minut, -
pienimmästä suurimpaan, sanoo Herra; -
sillä minä annan anteeksi heidän rikoksensa -
enkä enää muista heidän syntejänsä.
Näin sanoo Herra, joka on pannut auringon valaisemaan päivää, -
kuun ja tähdet lakiensa mukaan valaisemaan yötä, -
hän, joka liikuttaa meren, niin että sen aallot pauhaavat ―
Herra Sebaot on hänen nimensä: -
Jos väistyvät nämä lait minun kasvojeni edestä, -
silloin myös lakkaavat Israelin jälkeläiset olemasta kansa -
minun kasvojeni edessä ainiaan."
Jeremian 31. lukua siteerataan Hepr. 8:10:ssä.
Silloinhan se toteutui, kun Israel näki Messiaan.
Raamattu puhuu Messiaan salaisuudesta.
Kreikaksi se on "mysterion".
Messiaan salaisuus on se, -
että viimeisinä päivinä, jotka alkoivat, kun Hän saapui, -
koko maailma kuulee Hänestä ja pystyy ottamaan Hänet vastaan.
Mutta Hän ei ole heittänyt Israelia pois ja hylännyt Israelia, -
vaan Hän oksasti kansoista tulevat oliivipuuhun, Israeliin.
Se on ihmeellistä. Ja siksi me olemme täällä.
Olemme Jerusalemissa, koska Hän ei ole hylännyt meitä.
Puhumme voittopuolisesti kansojen pyhille ympäri maailman, -
koska Jumala on oksastanut heidät oliivipuuhun.
Asiaan liittyy myös vastuuta, kun on syntynyt Jerusalemiin.
Ehdottomasti.
Kiitos Jumalalle, että yhä useammat näkevät totuuden.
Se tulee ilmi Herran totuuksien kautta.
Mennään sitten seuraavaan kohtaan.
Tämä on itse asiassa kirjoitettuna -
Israelin ulkoministeriön nettisivujen aloitussivulla -
juridisena asiakirjana.
Se takaa Israelin laillisen oikeuden -
sille, että Israelin valtio perustettiin 14. toukokuuta 1948.
Teksti on itse asiassa peräisin Raamatun profetiasta.
Hesekiel 36:8―12.
Hesekiel 36, jakeet 8―12.
Haluaisitko lukea?
Ennen kuin luen jakeet, tahdon sanoa, -
että tämä on profetia siitä, miten Jumala herätti kuolleen maan, -
joka oli ollut kuolleena 2 000 vuotta, valmisteluna Israelin paluulle maahan.
Jae 8: "Mutta te, Israelin vuoret, teette lehvänne -
ja kannatte hedelmänne minun kansalleni Israelille, -
sillä he ovat aivan lähellä, ovat tulossa.
Sillä katso, minä tulen teidän tykönne ja käännyn teidän puoleenne, -
ja teidät viljellään ja teihin kylvetään.
Ja minä lisään teille ihmisiä runsaasti― kaiken Israelin heimon kokonansa ―
ja kaupungit asutetaan ja rauniot rakennetaan.
Ja minä lisään teille ihmisiä ja karjaa runsaasti, -
ja ne lisääntyvät ja ovat hedelmälliset. Minä teen teidät asutuiksi, -
niinkuin olitte muinaisina päivinänne, -
ja teen hyvää vielä enemmän kuin alkuaikoinanne.
Ja te tulette tietämään, että minä olen Herra.
Minä annan teidän kukkuloillanne kulkea ihmisten, kansani Israelin; -
ja he ottavat sinut omaksensa, ja sinä tulet heille perintöosaksi, -
ja sinä et enää tästälähin riistä heidän lapsiansa."
Tämä on ihmeellinen lupaus, joka on täyttynyt.
Se on kertakaikkisen hämmästyttävää.
Mark Twain kävi täällä 1800-luvulla ja kirjoitti päiväkirjaansa, -
miten kuollut tämä maa oli. Hän ylisti Damaskosta.
Hän näki, miten loistelias Damaskos oli.
Meistä hän sanoi, ettei edes aavikon paras ystävä kaktus -
halunnut kasvaa täällä.
Minun sukuni on asunut tällä jo aiemmin.
Isäni tapasi aina kertoa tarinaa.
He menivät opiskelemaan Eurooppaan.
Hänen perheensä pystyi lähettämään lapset ulkomaille opiskelemaan.
Isä ei olisi halunnut tulla takaisin.
Isoäitini ja tätini...
Minulla on vielä kaksi tätiä elossa.
He ovat jo yli 80-vuotiaita.
Heidän piti kävellä joka päivä vuorilta kylään -
tiettyyn paikkaan hakemaan vettä ja kantamaan sen ylös.
Isän piti mennä ensimmäisenä koulupäivänä kolmen vuoren päähän -
kouluun lähimpään kylään.
Nykyisin me viemme vettä kyliin Afrikkaan ja Etelä-Amerikkaan.
Viemme juomavettä. - Totta.
Se on mahtavaa. - Herran ansiota.
Jesaja 66:10.
Kun Israel syntyi 14. toukokuuta, -
juutalaisilla ei ollut aikaa edes kirjoittaa itsenäisyysjulistusta.
Se kirjoitettiin osina ja yhdistettiin vasta myöhemmin.
Päätös piti tehdä tunnissa, julistautuako valtioksi vai ei.
Kerroin tämän, sillä se on tausta sille, mitä aion lukea -
Jesajan luvusta 66. Jes. 66.
Ja luen jakeesta 6 -
jakeeseen 10.
Luenko englanniksi?
Luetaan ajan säästämiseksi vain englanniksi.
"Metelin ääni kaupungista! Ääni temppelistä!
Herran ääni: hän maksaa palkan vihollisillensa!
Ennenkuin Siion kipuja tuntee, hän synnyttää; -
ennenkuin hänelle tuskat tulevat, hän saa poikalapsen.
Kuka on sellaista kuullut, kuka senkaltaista nähnyt?
Syntyykö maa yhden päivän kivulla, -
tahi synnytetäänkö kansa yhdellä haavaa?
Siionhan tunsi kipuja ja samalla jo synnytti lapsensa.
Minäkö avaisin kohdun sallimatta synnyttää, sanoo Herra, -
tahi minäkö, joka saatan synnyttämään, sulkisin kohdun?
Iloitkaa Jerusalemin kanssa ja riemuitkaa hänestä kaikki, -
jotka häntä rakastatte; iloitsemalla iloitkaa hänen kanssaan, -
te, jotka olette hänen tähtensä surreet".
Jumala ei tuonut meitä tänne kieltääkseen meiltä itsenäistymisen.
Heti kun synnyttämisen aika tuli, kohtu avautui -
ja kansa syntyi yhdessä päivässä. Ihmeellistä.
Ihmeellistä tosiaan nähdä, miten kaikki tämä historia -
syntyy profetiassa ja sitten toteutuu.
Sitä on hyvä muistella, sillä kun puhumme maailman tapahtumista, -
täytyy muistaa, että kaikki ympärillämme on väliaikaista.
Mutta meidän läsnäolomme täällä on ikuisen Jumalan lupaus.
Kansakuntia nousee ja tuhoutuu, mutta Jumalan lupaukset ovat ikuisia.
Niinpä en pyydä anteeksi sitä, miksi olen täällä.
Minä itse en ole tuonut itseäni tänne.
Hesekielin lukua 36, jonka luit, -
seuraa luku 37, kuolleet luut, kuivien luitten laakso.
Herra sanoo: "Tuon heidät takaisin maahansa.
Minä, Herra, olen puhunut sen ja tehnyt sen.
Kukaan muu ei tuonut teitä takaisin maahan. Minä toin.
Minä puhuin ja minä tein sen. Älkää ottako siitä kunniaa.
Ei mikään muu maa tai armeija. Minä tein sen lupaukseni mukaan."
Voimme puhua Iranista, Turkista, Venäjästä, Sudanista ja Libyasta.
Voimme puhua mistä tahansa maasta, mutta emme voi koskaan -
paeta sitä tosiasiaa, että olemisemme täällä on betoniin valettu -
ja kiveen hakattu. Se on lupaus -
Kaikkivaltiaalta Jumalalta, jota eivät rajoita aika, tila ja materia.
Ohjelma-aikaa on jäljellä noin 1,5 minuuttia.
Meillä oli tänään paljon aiheita, -
mutta Jumalan Sana puhuu puolestaan.
Kiitos Jumalalle siitä. Koimme monista näistä jakeista, -
että ne tulee käsitellä tänään.
Me rukoilimme. Uskon Jumalan ohjanneen meitä Sanansa kautta -
juuri oikeisiin korviin.
Erilaisia asioita on tapahtumassa Libyassa ja Sudanissa.
Myös Yhdysvallat käy keskusteluja.
Ja se jo sopi Irakin hallinnon kanssa vetävänsä joukot -
ja luopuvansa tukikohdista. Siltä jäisi vain pieni joukko sinne.
Tapahtuu monenlaista, mikä vaikuttaa tapahtumien kulkuun.
Se johtaa eri raamatunpaikkoihin, jotka liittyvät kahteen lukuun -
heti edellä lukemamme kohdan jälkeen, Hes. 38 ja Hes. 39.
Mutta kaikessa tässä alkusysäys oli yhdessä hetkessä.
Ja kaikki tämä on loppujen lopuksi sitä, -
että Israelin kansa on tuotu takaisin maahansa, -
maahan, jonka Jumala lupasi heille täyttääkseen vielä yhden profetian -
ja näyttääkseen heille, että Hän on heidän Jumalansa.
Se on se hetki, kun kaikki kumartuvat ja tunnustavat.
Hän osoittaa koko maailmalle. - Ehdottomasti.
Taivaallinen Isämme on Jumala. Hän on hyvä Jumala.
Olen innoissani. Innoissani tulevaisuudesta.
Ohjelma-aikamme päättyy tähän.
Jos Jumala suo, voimme keskustella lisää vielä monessa jaksossa -
käsillämme olevista ajoista.
Kiitos, Amir. Kiitos katsojille mukanaolosta.
Jumalan siunausta! Nähdään!
Suomennos: Marianne Tenetz